Document ID: /roh_data/filtered/fineweb-2-filterrobots_roh.jsonl.gz/56573

Giacomo Maurizio da Visavraun en Bergiaglia è partì sco blers auters per l'ester. Il matg dal 1789 ha il Grischun avert gist sper il chastè roial a Versailles ina pastizaria. Paucas emnas pli tard è iniziada la Revoluziun franzosa e Giacomo Maurzio ha mess davart pastas e pastizarias per sa participar a la revoluziun.
Returnà en patria ha el fatg tras tut ils scumbigls da las guerras da coaliziun en Grischun. Stuf da charplinas e miserias è el danovamain partì l'onn 1800, questa giada per Lemberg en Pologna. L'istoricher Adolf Collenberg accumpogna quest um d'affars sin ses viadis.